Mohsen Makhmalbaf (s. 29. toukokuuta 1957 Teheran) on iranilainen elokuvaohjaaja, -käsikirjoittaja ja -tuottaja. Nuoruudessaan hän osallistui Šaahin hallintoa vastustaneen ryhmän toimintaan ja sai 17-vuotiaana kuolemantuomion poliisin puukottamisesta. Teloitusta ei kuitenkaan pantu täytäntöön hänen ikänsä takia ja Makhmalbaf vapautui vankilasta vallankumouksen aikana oltuaan vankilassa viisi vuotta. Makhmalbaf on myöhemmin käsitellyt tapahtunutta vuonna 1996 valmistuneessa elokuvassa "Nun va Goldoon".